CELEX: 62015CN0002(01)
Language: hr
Date: 2015-01-07 00:00:00
Title: Predmet C-2/15: Zahtjev za prethodnu odluku koji je 7. siječnja 2015. uputio Verwaltungsgerichtshof (Austrija) – DHL Express (Austria) GmbH

20.4.2015   
            
            
               HR
            
            
               Službeni list Europske unije
            
            
               C 127/8
            
         Zahtjev za prethodnu odluku koji je 7. siječnja 2015. uputio Verwaltungsgerichtshof (Austrija) – DHL Express (Austria) GmbH
   (Predmet C-2/15)
   (2015/C 127/12)
   Jezik postupka: njemački
   
      Sud koji je uputio zahtjev
   
   Verwaltungsgerichtshof
   
      Stranke glavnog postupka
   
   
      Žalitelj: DHL Express (Austria) GmbH
   
      Tuženo tijelo: Post-Control-Kommission
   
      Druga stranka u postupku: Bundesminister für Verkehr, Innovation und Technologie
   
      Prethodna pitanja
   
   
               1.
            
            
               Protivi li se Direktiva 97/67/EZ (1) Europskog parlamenta i Vijeća od 15. prosinca 1997. o zajedničkim pravilima za razvoj unutarnjeg tržišta poštanskih usluga u Zajednici i poboljšanje kvalitete usluga, u verziji Direktive 2008/6/EZ (2) Europskog parlamenta i Vijeća od 20. veljače 2008., osobito njezin članak 9., nacionalnom propisu prema kojem su pružatelji poštanskih usluga neovisno o tome pružaju li univerzalne usluge ili ne dužni sufinancirati operativni trošak nacionalnog regulatornog tijela?
            
         
               2.
            
            
               U slučaju potvrdnog odgovora na prvo pitanje:
               
                           a)
                        
                        
                           Je li za obvezu financiranja dostatno ako dotični pružatelj usluga pruža poštanske usluge koje prema nacionalnom propisu treba kvalificirati kao univerzalne usluge, ali one prelaze obvezni minimalni niz univerzalnih usluga prema direktivi?
                        
                     
                           b)
                        
                        
                           Treba li prilikom izračuna udjela dotičnog poduzeća u doprinosima postupati na isti način kao prilikom izračuna doprinosa u kompenzacijski fond u skladu s člankom 7. stavkom 4. navedene direktive?
                        
                     
                           c)
                        
                        
                           Zahtijeva li obveza poštovanja načela nediskriminacije i proporcionalnosti u tom slučaju u smislu članka 7. stavka 5. navedene direktive i „uzimanja u obzir zamjenjivosti s univerzalnom uslugom” u smislu uvodne izjave 27. Direktive 2008/6/EZ Europskog parlamenta i Vijeća od 20. veljače 2008. da se iz usluga s dodanom vrijednošću, dakle poštanskih usluga koje se ne mogu pripisati univerzalnoj usluzi, ali koje su povezane s univerzalnom uslugom, izdvajaju odgovarajući udjeli u prometu te se prilikom izračuna udjela ne uzimaju u obzir?
                        
                     
         
      (1)  SL 1998 L 15, str. 14. (SL, posebno izdanje na hrvatskom jeziku, poglavlje 6., svezak 9., str. 53.).
   
      (2)  Direktiva 2008/6/EZ Europskog parlamenta i Vijeća od 20. veljače 2008. o izmjeni Direktive 97/67/EZ u pogledu potpunog postizanja unutarnjeg tržišta poštanskih usluga u Zajednici (SL L 52, str. 3.) (SL, posebno izdanje na hrvatskom jeziku, poglavlje 6., svezak 9., str. 214.).